ყ ვ ა ვ ი ლ ი

**ყვავილი მხმარი, სუნმიღებული**

**წიგნს იდვა სრულად დავიწყებული.**

**მისმან დანახვამ მყისად აღმივსო**

**მიმოგონებით გული ვნებული.**

**ნეტარ ეს მდელო სად ყვავებულა,**

**დიდხანამც შლილა, როდი მორთულა?**

**უცხოს თუ მცნობის ვისიმე ხელით,**

**და რას მიზეზით აქ შთადებულა?**

**საგონად ტკბილის ერთის შეყრისა,**

**თუ ნიშნად მწარის მოშორვებისა:**

**თუ მყუდროთ ველთა და გრილთ ტყეთა შინა,**

**სახსოვრად მარტოდ რონინებისა?**

**ნეტა არიან სადმე ცოცხალი**

**ამის მომწყვეტი კაცი და ქალი?**

**თუ, გლახ, ისინიც ესრეთვე მჭკნარან.**

**როგორც ეს მდელო არის მიმქრალი?**

**1828**